Snapchat

Snapchat l'è on servisio de rète sociałe e de mesajeria istantanea. La so carateristega prinsipale la xe chela de consentire a i utenti de inviar mesaji de testo, foto e video par solo 24 ore. Stesa roba sucede anca par le stories, le dura solo 24 ore e no ghe xe la posibilità de metarle in evidensa par tegnerle vixibili. Snapchat l'è na aplicasion multimediale studiata prinsipalmente par smarphone e anca tablet da Evan Spiegel, Bobby Murphy e Reggie Brown, co i jera studenti de l'Università de Stanford, inte el setenbre del 2011. 
La prima version de l'app, cuindi chela version de l'idea orijinale, la se baxava so la condivixion de foto da persona a persona grasie a l'inpostasion "storie", che permetia de metar so l'app contegnui che saria sparii da la piataforma solo dopo 24 ore. L'aplicasion in pì, permete la condivixion de la jeolocalixasion ai propri amisi inte l'app. La condivixion de la jeolocalixasion l'è totalmente volontaria. Snapchat, se difarensia da le altre app de mesajistega e social network, sol fato che se posa crear un GIF de profilo al posto de na senplise imajine, e che se posa fare anca un imajine profilo fata a dixegno dijitale, che sia a propria somejansa e col steso dixegno Snapchat crea i stickers in diverse situasion da poder doparar in chat.

Categoria:Servisi de rète soçiałe